Algoritme sê dis steeds dié mooiste manRobert Pattinson. (Foto: Angela Weiss/AFP) Jou knieë mag dalk effe lam word wanneer die aantreklike bakkies van Robert Pattinson op die kassie verskyn, maar wat jy nie besef nie, is dat daar ’n doodnormale rede hiervoor is. Pattinson is, volgens wetenskaplike berekeninge, die wêreld se aantreklikste man. Of dit nou Water for Elephants, Twilight of die jongste Batman-uitreiking is, dié aantreklike Hollywood-akteur sal enige vrou se knieë lam maak. Hy dra dié indrukwekkende titel al sedert 2020, en nog niemand het dit reggekry om hom te onttroon nie. Dié titel word bepaal deur ’n algoritme wat verskillende gesigkenmerke analiseer. Die “Golden Ratio of Beauty Phi” gebruik wiskundige simmetrie om ’n persoon se vlak van aantreklikheid te meet. Dié metode is na bewering ook deur Leonardo da Vinci gebruik om die alombekende “Vitruviaanse man” te skep. Die lengte van die gesig word bepaal deur eers die lengte tussen haarlyn en boonste punt van die neus, dan van daardie punt tot die onderpunt van die neus en van daar tot die ken te meet. Hoe nader die verhoudings van die verskillende lengtes aan mekaar is, hoe meer aantreklik is die gesig. Pattinson het ’n indrukwekkende 92,15% in dié interessante toets gekry. Pattinson het akteurs soos Ryan Gosling, Idris Elba, Brad Pitt, Henry Cavill en George Clooney in die proses uitgestof.